text: प्रियंका चोपड़ा की मां मधु चोपड़ा ने बताया कि कैसे उनकी बेटी की बॉलीवुड में शुरुआत काफी कठिन थी क्योंकि उन्होंने बहुत से डायरेक्टर्स की मांग को मानने से मना कर दिया था। हॉलीवुड के प्रोड्यूसर हार्वे विन्सटीन द्वारा कई एक्ट्रेसेज का शोषण करने की खबर जब सामने आई थी उसके बाद दीया मिर्जा, ऋचा चढ्ढा और प्रियंका ने कास्टिंग काउच की अपनी-अपनी दास्तां को बयां किया था। डेक्कन क्रॉनिकल को दिए इंटरव्यू में पीसी की मां मधु ने बताया कि कैसे अपने करियर की शुरुआत से ही उनकी बेटी ने अपने मूल्यों से किसी तरह का समझौता नहीं किया।